Diari Oficial de la Generalitat Valenciana


Sumari del DOGV 5995, del 17-04-2009 (2009/3949)

Aprovació de les bases i la convocatòria per a la selecció de dos conserges.
----------------------------------------------------------------------------

### Dades del document

Número de DOGV
:   5995

Data del DOGV
:   17-04-2009

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2009/3949


Data del document
:   24-03-2009

Organisme emissor
:   Ajuntament d'Albal

Tipus de document
:   Convocatòria

Descriptors 

:   * Albal
    * concurs administratiu
    * administració local

Aprovació de les bases i la convocatòria per a la selecció de dos conserges. [2009/3949]  
En data 24 de març de 2009, l'Alcaldia Presidència, mitjançant la Resolució número 2009/00613, va acordar l'aprovació de les bases reguladores i la convocatòria de proves per a la selecció de dos conserges.  
De conformitat amb el que establix la Resolució d'Alcaldia de data 16 de febrer de 2009, per la que es va aprovar l'oferta d'ocupació pública per a l'any 2009, publicada en el Butlletí Oficial de la Província de València número 51, de 2 de març de 2009, s'acorda convocar proves selectives d'accés al grup E, agrupació professional, pel sistema d'oposició, les quals es regiran pel que establix la Llei 7/2007, de 12 d'abril, de l'Estatut Bàsic de l'Empleat Públic, en el decret Legislatiu de 24 d'octubre de 1995, pel que s'aprova el Text Refós de la Llei de Funció Pública Valenciana i la resta de normativa de desenvolupament, i pel que disposen les següents  
Bases per a cobrir en propietat dos places de conserges  
1. Objecte i característiques  
L'objecte de les presents bases és la selecció de dos conserges pel procediment d'oposició lliure. Les dos places corresponen a les noves agrupacions professionals establides en la disposició addicional sèptima de la Llei 7/2007, de 12 d'abril, de l'Estatut Bàsic de l'Empleat Públic (antic grup E dels establits en l'article 25 de la Llei 30/1984, de 2 d'agost).  
Funcions principals del lloc de treball:  
- Obrir i tancar totes les dependències del centre.  
- Controlar els horaris d'entrada, eixida i recreacions del personal i dels usuaris per mitjà d'avisos, timbres o megafonia, així com obrir i tancar les portes del centre en els horaris establits per la direcció, amb vigilància de l'accés al centre del personal alié.  
- Atendre al telèfon i la porteria.  
- Distribuir els missatges i telefonades rebudes al centre.  
- Arreplegar el correu, documents i objectes per al corresponent lliurament en destinació, així com la distribució interna.  
- Atendre que la neteja i l'orde a l'interior de l'edifici i dels locals es mantinga.  
- Controlar i senyalitzar l'hora de començament i finalització dels horaris de les dependències en general.  
- Donar part de deterioraments o incidències a manteniment o a qui pertoque.  
- Manejar les màquines de reprografia, enquadernadores, etc.   
- Realitzar i distribuir les fotocòpies que li siguen encomanades.  
- Custodiar i repartir el material fungible al personal i les dependències del centre.  
- Realitzar les xicotetes reparacions i actuacions de manteniment de les instal·lacions i l'entorn que no requerisquen una qualificació especial.  
- Inspeccionar les tasques realitzades pel personal de neteja i manteniment i informar la direcció de les no conformitats o incidències que es puguen produir.  
- Realitzar encàrrecs fora del centre, com ara compres d'urgència immediata per a l'exercici de les classes (ferreteria, xicotetes gestions bancàries, correus, etc.).  
El conserge adscrit a un col·legi que posseïsca habitatge haurà d'ocupar-lo i estarà obligat a cuidar-lo i mantindre'l en condicions d'habitabilitat i decor.  
2. Requisits que han de complir els aspirants  
Per a ser admesos a la realització de les proves selectives, els aspirants hauran de reunir els requisits següents:  
a) Posseir la nacionalitat espanyola, d'un estat membre de la Unió Europea, o d'un estat al qual, en virtut de tractats internacionals celebrats per la Unió Europea i ratificats per Espanya, s'aplique la lliure circulació de treballadors.  
b) Tindre complits 16 anys d'edat.  
c) Estar en possessió del títol de certificat d'escolaritat o equivalent, o en condicions d'obtindre'l en la data en què finalitze el termini de presentació d'instàncies. En tot cas, l'aspirant haurà d'aportar l'equivalència per mitjà d'una certificació expedida a este efecte per l'administració competent.   
d) No patir malaltia o defecte físic que impedisca el desenvolupament de les funcions que corresponguen.  
e) No haver sigut separat, per mitjà d'expedient disciplinari, del servici en qualsevol de les administracions públiques, ni trobar-se inhabilitat per a l'exercici de les funcions públiques.  
3. Presentació de sol·licituds  
Els que desitgen participar en la present convocatòria hauran de sol·licitar-ho per mitjà d'una instància que es dirigirà a la Presidència de la corporació i que es presentarà en el registre general durant el termini de 20 dies naturals, comptadors des de l'endemà de la publicació de l'extracte de la present convocatòria en el Boletín Oficial del Estado. Les bases es publicaran en el Diari Oficial de la Comunitat Valenciana i en extracte en el Butlletí Oficial de la Província de València.  
Les instàncies podran presentar-se igualment en la forma que determina l'article 38.4 de la Llei de Règim Jurídic de les Administracions Públiques i del Procediment Administratiu Comú.  
El model d'instància per a prendre part en les proves selectives serà facilitat gratuïtament per l'Ajuntament, Oficina d'Informació, o bé descarregat de la pàgina web municipal .   
La instància haurà d'anar acompanyada del justificant d'haver ingressat els drets d'examen, establits en 31,26 euros, i haura d'adjuntar-se a la instància el resguard acreditatiu del seu ingrés, directe o per transferència, en el compte 0030 3104 44 2772315765 obert a nom de l'Ajuntament d'Albal en el Banc Espanyol de Crèdit, i es farà constar en la transferència el concepte i el nom de l'aspirant. Si el pagament es va efectuar per mitjà de gir postal o telegràfic, es consignarà en la instància número de gir i s'adjuntarà el justificant.  
De conformitat amb el que disposa l'article 6, Beneficis fiscals, de l'ordenança reguladora de la taxa per la prestació de servicis administratius en processos de selecció de persones, gaudiran d'exempció:  
1. Les persones amb un grau de minusvalidesa igual o superior al 33%, les quals hauran de presentar un certificat de minusvalidesa o la resolució d'incapacitat total que ho acredite.  
2. Les persones que figuren com a demandants d'ocupació durant el termini, almenys, d'un mes anterior a la data de la convocatòria. Esta circumstància s'haurà d'acreditar a través d'una fotocòpia del DARDE (document que li acredita com a demandant d'ocupació) que ho justifique i la vida laboral emesa per la Tresoreria General de la Seguretat Social.  
3. Les famílies nombroses, en els termes de l'article 12.1.c de la Llei 40/2003, de Protecció de Família Nombrosa, aportaran el títol actualitzat acreditatiu de tal condició.  
Per a ser admesos i prendre part en les proves selectives, a més de les circumstàncies personals, els sol·licitants hauran de manifestar en les instàncies que reunixen tots i cada un dels requisits exigits, referits sempre a la data d'expiració del termini assenyalat per a la presentació d'instàncies i que es comprometen a prestar el preceptiu jurament o promesa. Estes condicions s'hauran de mantindre al llarg de tot el procés selectiu durant el qual, en qualsevol moment, els aspirants podran ser requerits per a efectuar les comprovacions oportunes.  
Segons l'article 26,3 del Reial Decret Legislatiu 2/2004, de 5 de març, pel que s'aprova el text refós de la Llei Reguladora de les Hisendes locals, procedirà la devolució dels drets d'examen quan no es realitze el fet imposable per causes no imputables al subjecte passiu. En conseqüència, no procedirà la devolució de la taxa ingressada en els supòsits d'exclusió definitiva de les proves per causes imputables a l'interessat, com poden ser l'incompliment dels requisits de la convocatòria o la no-presentació en termini de les instàncies i els documents.  
4. Llista d'admesos i exclosos  
Finalitzat el termini d'admissió d'instàncies, per resolució de l'Alcaldia, s'aprovaran les llistes provisionals d'aspirants admesos i exclosos, que es faran públiques en el Butlletí Oficial de la Província de València, al tauler d'edictes i en la pàgina web de l'Ajuntament, i es concedirà un termini de 10 dies hàbils per a reclamacions. Les reclamacions esmentades, si n'hi haguera, seran acceptades o rebutjades en la resolució per la qual s'aproven les llistes definitives, dictada així mateix per l'Alcaldia Presidència i que es faran públiques, així mateix, en la forma indicada. La publicació de la resolució esmentada serà determinant dels terminis a l'efecte de possibles impugnacions o recursos.  
En el supòsit de no presentar-se cap reclamació, les llistes provisionals esdevindran automàticament definitives, i es farà constar en la resolució de l'Alcaldia.  
Els errors de fet podran esmenar-se en qualsevol moment, d'ofici o a petició de l'interessat.  
En tot cas, amb l'objecte d'evitar errors i, en el supòsit de produir-se, possibilitar l'esmena dins del termini i la forma escaient, els aspirants comprovaran, fefaentment, no sols que no figuren en la llista d'exclosos sinó, a més, que els seus noms consten en la d'admesos.  
Si en qualsevol moment del procés selectiu arribara a coneixement del tribunal que algun dels aspirants no posseïx la totalitat dels requisits exigits en estes bases, amb audiència prèvia de l'interessat, es proposarà l'exclusió d'este a l'alcalde president de l'Ajuntament, i s'indicaran les inexactituds o falsedats formulades per l'aspirant en la sol·licitud d'admissió a les proves selectives i als efectes procedents.  
5. Procediment de selecció  
El procediment d'oposició serà el d'oposició lliure.  
Del calendari de les proves i de l'orde d'actuació.  
La data, l'hora i el lloc del començament de les proves selectives s'anunciarà en el Butlletí Oficial de la Província de València, juntament amb la relació definitiva d'admesos i exclosos.  
Una vegada començades les proves selectives, no serà obligatòria la publicació dels successius anuncis i incidències en el Butlletí Oficial de la Província de València. Estos anuncis hauran de fer-se públics pel tribunal en el local on s'hagen realitzat les actuacions, al tauler d'edictes i en la pàgina web de l'Ajuntament.  
L'orde d'actuació dels aspirants en aquells exercicis que no puguen realitzar-se conjuntament serà l'alfabètic i començarà per l'aspirant la lletra del qual comence per la lletra Z, de conformitat amb el que disposa la Resolució de 23 d'abril 2008 de la Conselleria de Justícia, Interior i Administracions Públiques, per la qual es determina la lletra per a fixar l'orde d'intervenció dels aspirants a totes les proves selectives que se celebren durant l'any 2008, del conjunt de les administracions públiques valencianes, publicat en el Diari Oficial de la Generalitat número 5755, de 5 de maig del mateix any.  
Els opositors seran convocats per a cada exercici en crida única, excepte cas de força major degudament justificat i apreciat lliurement pel tribunal. La no-presentació d'un aspirant en el moment de ser cridat a qualsevol dels exercicis obligatoris determinarà automàticament el decaïment del seu dret a participar en el mateix exercici i en els successius, per la qual cosa quedarà exclòs del procés selectiu.  
Entre la terminació d'un exercici i el començament del següent haurà de transcórrer un període mínim de 72 hores i un màxim de 45 dies naturals.  
Primer exercici. Obligatori i eliminatori.  
Consistirà en una prova tipus test amb 30 preguntes i quatre respostes alternatives de les quals només una serà la correcta. Les preguntes en blanc no penalitzen. Tres respostes errònies restaran una correcta. Les preguntes versaran sobre els següents temes.  
1. La Constitució de 1978: estructura i principis fonamentals.   
2. L'organització municipal.   
3. Drets i deures dels funcionaris públics.  
4. Funcions ordinàries de manteniment de centres públics. Vigilància, obertura i tancament dels centres escolars.  
5. Nocions bàsiques sobre mesures de seguretat a adoptar en els treballs de manteniment.  
6. Funcions del treball de conserge. El manteniment.  
7. L'atenció al públic.   
8. Revisió i reposició de materials, equipament i instal·lacions. Esmena d'anomalies i desperfectes que no exigisquen especial qualificació tècnica.  
9. El municipi d'Albal. Situació. Límits. Població. Cultura.   
10. Organització interna de l'Ajuntament d'Albal, distribució i competències. Ubicació de les seues dependències.  
Segon exercici. Obligatori i eliminatori  
Consistirà en la superació d'un exercici o prova psicotècnica d'aptitud i de personalitat que permeta acreditar les condicions necessàries per a l'exercici del lloc de treball, i això en relació amb les funcions d'este.  
La qualificació d'este exercici serà d'apte o no apte.  
Tercer exercici. Obligatori i no eliminatori  
Consistirà en una prova per a demostrar els coneixements del valencià, semblant a què realitza la Junta Qualificadora de Coneixements de Valencià per al nivell elemental.  
Es puntuarà amb un màxim de 2 punts.  
6. Tribunal qualificador  
El tribunal qualificador, el qual es classifica en la categoria tercera de l'annex IV del Reial Decret 462/2002, de 24 de maig, estarà constituït pel president i cinc vocals, dos designats per la Junta de Personal, dos designats per l'Alcaldia, d'entre funcionaris de carrera o personal laboral fix i un representant de la Generalitat. Actuarà com a secretari un funcionari de carrera de la corporació, amb veu i vot.  
La designació dels membres del tribunal inclourà la dels respectius suplents, i es farà pública junt amb la llista d'admesos i exclosos provisional.  
El tribunal no podrà constituir-se ni actuar sense l'assistència, com a mínim, de la mitat dels membres, titulars o suplents.  
Les decisions s'adoptaran per majoria de vots.  
Els membres del tribunal podran ser recusats pels aspirants, així com abstindre's d'intervindre, d'acord amb el que disposen els articles 28 i 29 de la Llei 30/1992.  
7. Nomenament i presa de possessió  
Presentada la documentació exigida pels aspirants proposats, l'Alcaldia Presidència de la corporació aprovarà una resolució per la qual es nomenen funcionaris interins; la presa de possessió es realitzarà en un termini màxim de 10 dies. Així mateix, s'establirà un període de prova mínim d'un mes.  
8. Recursos  
La convocatòria, les bases corresponents i tots els actes administratius que se'n deriven, podran ser impugnats pels interessats, en els casos i les formes establits per la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
Albal, 6 de abril de 2009.- l'alcalde president de la corporació: Ramón Marí Vila.